Фредерик Бартер
Фредерик Бартер (, Манила, 10. септембар 1914 — 5. мај 1983, Сан Антонио) био је амерички лекар, ендокринолог познат по првим описима синдрома неодговарајућег излучивања антидиуретског хормона (СИАДХ), и Бартеровог синдрома.

Епоними 
Бартеров синдром ()
Болест која се карактерише; ниским нивоом калијума у крви (хипокалијемијом која настаје због губитка калијума преко тубуларног система бубрега), повишеном ренинском активношћу плазме, излучивањем алдостерона и нормалним артеријским крвним притиском.
Гителманов синдром ()
Аутозомно рецесивно обољење бубрега које се карактерише хипокалемијом метаболичком алкалозом са хипокалциуријом и хипомагнезијемиом. Синдром је узрокован мутацијама гена за тиазидсензитивни натријум-хлоридни симпортер (такође познат као Na+-Cl− котранспортер, скраћено NCC или NCCT, или као тиазид-сензитивни На+-Cl− котранспортер, ТSC), који се налази у дисталном завијеном бубрежном каналићу бубрега.
Шварц—Бартеров синдром (
Болест која се карактерише непримереним лучењем хормона задњег режња хипофизе ADH (антидиуретски хормон).

Живот и каријера 
Рођен је на Филипинима у граду Манила 10. септембра 1914. Са 13 година отпутовао је у САД на школовање. Након што се привремено (на годину дана) вратио на Филипине, поново је отишао у САД на студије медицине у Харварду где је дипломирао 1940. 

Од 1951. радио је на америчком институту „National Institutes of Health” у коме је 1957. први је описао узрок неодговарајућег излучивања антидиуретског хормона, а 1967. описао је синдром који ће касније бити назван по њему Бартеров синдром. 

Године 1978. преселио се у Сан Антонио, где је радио у „Health Science Center” Универзитета у Тексасу све до своје смрти.

Признања 
 1986. У знак признања за Бартеров допринос науци, Америчко друштво за истраживање кости и минерала (American Society for Bone and Mineral Research) установило је награду са његовим именом, Frederic C. Bartter Award, која се додељује за изванредна достигнућа у клиничком истраживању.

Библиографија 
 P. Pronove, R. C. MacCardle, F. C. Bartter: Aldosteronism, hypokalemia, and a unique renal lesion in a five year old boy. Acta Endocrinologica. Supplement 6, Copenhagen, 1960, 51: 167-168.
 F. C. Bartter, P. Pronove, J. R. Gill Jr, R. C. MacCardle: Hyperplasia of the juxtaglomerular complex with hyperaldosteronism and hypokalemic alkalosis: a new syndrome. American Journal of Medicine, New York, 1962, 33: 811-828.

Извори

Литература

Спољашње везе 
 Frederic Crosby Bartter на:Whonamedit? - A dictionary of medical eponyms 

Рођени 1914.
Умрли 1983.
Амерички лекари